《风入松 草桥阻风雨作》
明代·程敏政

萧萧阴雨渐经旬。有意暗摧春。林鸠来往缘何事，声不住、故恼征人。

没脚泥壅岸尾，打头风断河漘。篷推蓬、偏感异乡身。

归梦夜来频。江南江北家千里，心随舵去住无因。

兀坐悄然自数，半生多少苦辛。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。